Često postavljana pitanja vezano za posjete Centralnoj banci Bosne i Hercegovine (CBBiH):

**Naplaćuju li se posjeti?**

Posjeti CBBiH, prezentacije, materijali koji se eventualno budu distribuirali posjetiteljima su besplatni.

**Koje vrste posjeta mogu biti organizirane?**

Prezentacije ili predavanja u CBBiH se isključivo organiziraju kao grupni posjeti. Zbog ograničenih kapaciteta, trenutno se ne organiziraju individualni posjeti.

**Koji su termini za organiziranje posjeta?**

Redovno radno vrijeme CBBiH je od ponedjeljka do petka od 8.00 do 16.00. Posjeti CBBiH se uvijek organiziraju tijekom redovnoga radnog vremena.

**Koliko je prosječno trajanje prezentacija ili predavanja?**

Prezentacije ili predavanja traju u prosjeku 90 minuta, a po potrebi mogu biti i duže, ali ne preko dva sata.

**Postoji li wi-fi u objektima CBBiH?**

U objektima CBBiH je dostupan besplatan wi-fi.

**Je li omogućen pristup osobama s invaliditetom?**

Dio prostorija predviđenih za prezentacije ili predavanja u CBBiH ima mogućnost pristupa za osobe s invaliditetom. Kako bi na vrijeme osigurali dostupnost tih prostorija, potrebno je u zahtjevu za organiziranje posjeta navesti nazočnost u grupi osoba s takvim potrebama.

**Je li osiguran parking ili prijevoz za posjetitelje?**

CBBiH ne osigurava parking niti prijevoz do svojih objekata. Objekti CBBiH su smješteni u središtima gradova, te je prilikom dolaska neophodno planirati vrijeme potrebno za dolazak, ostavljanje vozila i transfer do prostorija CBBiH.

**Postoji li prostor za ostavljanje prtljaga tijekom posjeta?**

CBBiH nema prostor predviđen za ostavljanje prtljaga, te se od posjetitelja očekuje da sa sobom nose svoje stvari. S obzirom je svaki ulazak u objekte CBBiH predmet sigurnosne provjere, preporučujemo nošenje što manje stvari.

**Je li dozvoljeno unošenje hrane i pića?**

Unošenje hrane i pića nije dozvoljeno niti je moguće iste nabaviti unutar objekata CBBiH. Za potrebe prezentacija ili predavanja, posjetiteljima će biti osigurani osvježavajući napici.